[{"text_idx": "#000002", "text": "Kell on 11 ja selle asemel, et po\u0303randalt tatart korjata, istun ja kirjutan. Lastest, emotsioonidest, sitast- lihtsast elust. Vabandan juba peenetundeliste ja intelligentsete inimeste ees, kelle jaoks on so\u0303na sitt ehk liiga palju. Kuidagi va\u0308a\u0308r tundub o\u0308elda kaka vo\u0303i la\u0308biseeditud toiduja\u0308a\u0308gid. Kui Sa ikka igal hommikul alustad pa\u0308eva sita sees, siis on see lihtsalt nii. Ma ei viitsi hakata neid ta\u0308rnikesi ka toksima. Ei viitsi. Kell on 11, tatar ootab po\u0303randalt kokkupu\u0308hkimist, pesumasin huugab ta\u0308istuuridel, kuivatist on vaja pesu riiulitesse sorteerida, ahjus on lo\u0303unaso\u0308o\u0308k ning mina istun seekord kammitud juuste ja pestud hammastega siin arvuti taga ja toksin. Nagu ra\u0308hn: toks-toks-toks."}, {"text_idx": "#000003", "text": "Hagen on saanud uue outfiti ning magab lo\u0303puks ometi o\u0303ues rahu ja vaikuse ka\u0308es. Tavline hommik. Alexander on ta\u0308na lasteaiast kodus puhkust saamas ja avaldas soovi oma lemmik hommikuso\u0308o\u0308giks: tatrapuder. Seda so\u0308o\u0308vad meie peres ko\u0303ik ning eks see u\u0308ks eelistatumaid putrusid ole. Hagen so\u0303i ka. Hapukoorega ja puha. Vitsutas nagu vana mees, aga kuna ta oli juba nii viimase piiri peal, siis tuli talle aja kokkuhoiu mo\u0303ttes pu\u0308reed ka toppida. Pildilt on na\u0308ha, kuidas pu\u0308ree lainetab kulmudes ning ette vo\u0303ite vaid kujutada, millisel viisil see tema sokkideni jo\u0303udis. Igatahes tuli ko\u0303ik pessu panna- laps, riided ja babybjo\u0308rni kate. Hagenit ma pesumasinasse ei pannud... Lihtsalt teadmiseks. Aga mis puudutab sitta, siis igal hommikul on Hagen ennast ta\u0308is lasknud ja minu jaoks algab hommik ka\u0308sipidi sita sees. Ta ei lase ju kultuurse inimese kombel vaid vo\u0303tab alati ko\u0303igest viimast: poole seljani ja ikka nii, et ma\u0308hkmete vahelt juba va\u0308lja pressib. Puhas ro\u0303o\u0303m alustada hommikut nii. Raha ei haise, sitt haiseb- ilmselt sellele tuginedes ka see vanemahu\u0308vitis kunagi iidsetel aegadel va\u0308lja mo\u0303eldi. Selleks meile ju palka makstaksegi, et hommikut just nii alustada. Igat hommikut."}, {"text_idx": "#000005", "text": "Vennad tihedad. Nii kutsub tegelikult neid Alexander. Ko\u0303ik hoiavad, ko\u0303ik armastavad ja ko\u0303ik karjuvad. Sigatsevad ka. Alberti loobitud tatar vedeleb praegu po\u0303randal. Aga kui ei koristakski seda a\u0308ra, siis see ju kuivab a\u0308ra ja o\u0308o\u0308sel koristab selle robot? Aga raudselt kannab selle enne keegi oma pisikeste jalakestega voodisse ja diivanile. Kuigi, see diivan pole mingi va\u0308a\u0308rtus, suva. Pildil so\u0308o\u0308vad vennakesed arbuusi. Tegin eile suurema tellimuse Selverist. Mis nu\u0308u\u0308d suurema, alati tellin korralikult, polnud ka nu\u0308u\u0308d mingi erand selle vahega, et praegu olen ma pa\u0308ris kuri. Siiani on Selver suutnud meile toimetada va\u0308rsket kaupa, aga eile sain ta\u0308nase kuupa\u0308evaga Baby Back searibi. Mo\u0303tlesin siis eile hiliso\u0303htul, et hea ku\u0308ll, viskan marinaadi peale ja kohe ja\u0308rgmisel hommikul ahju. Vaakumpakendit avades viskas haisu u\u0308les ja liha ise oli va\u0308heke libe ja kleepuv. Mmmmm, ja\u0308mma! Vo\u0303eh.. Kirjutasin ja joonistasin siis Selverile, automaatkiri u\u0308tles, et saadavad vastuse hiljemalt 3 to\u0308o\u0308pa\u0308eva jooksul. OK, liha haiseb seni mul ku\u0308lmikus edasi, mis seal siis ikka.... Ma sooviks rahumeelse inimesena vahetuskaupa: nemad toovad mulle uue ja mina annan neile selle pahaks la\u0308inud liha tagasi. Tegelikult mulle sobiks kas see, kui meie penikene selle kiiremas korras endale saaks, aga sry, kolme pa\u0308eva pa\u0308rast ei to\u0303use minu ka\u0308si seda ku\u0308ll Lattele ulatamast. Igatahes, ma olen nii kuri, et ei mingit austust kliendi vastu. Oleksin ju vo\u0303inud tellida tasuta kohaletoimetamisega hoopis Rimist, aga ei, valisin Selverli. Rumal olen. Edaspidi tellin Rimist vo\u0303i siis Barborast..."}, {"text_idx": "#000007", "text": "Elan ta\u0308na vist ainult selle nimel, et ma saan ta\u0308na kooli, loengusse. Pean ainult viisakad riided selga to\u0303mbama ja natuke va\u0308rvi na\u0308kku viskama, kuid, kas see aitaks? Va\u0308hemalt pole nii ilmetu. Loti to\u0303mban ka lo\u0303ua alt sirgu. Ko\u0303rvade taha vo\u0303i nii. Peidan rasvaku\u0308u\u0308ru sisse a\u0308ra. Puhtaid riideid ei julge enne selga panna, kui hakkan konkreetselt va\u0308lisuksest va\u0308lja astuma. Peakski mo\u0303ne puhta kartulikoti esikusse valmis panema..."}]